Come as You Are

Come as You Are is in nûmer dat oarspronklik opnaam is troch Nirvana yn 1991 en útbrocht op it twadde album fan Nirvana Nevermind út itselde jier. Come as You Are is it tredde nûmer op it album en waard op 2 maart 1992 útbrocht as twadde single fan it twadde album.

Oer it nûmer
Come as You Are waard skreaun troch Kurt Cobain. Nei it útkommen fan de single yn 1992 waard Nirvana troch de Britske punkband Killing Joke foar de rjochter sleept, om't sy fûnen dat Come as You Are in kopy fan harren nûmer Eighties út 1984 fan it album  Night Time wie.

Oer de fideoklip
De fideoklip waard regissearre troch Kevin Kerslake, dy't letter mear fideo's foar Nirvana regissearre, mar ek Pantera's fideo foar "This Love" makke. Nirvana keas foar regisseur Kerslake fanwegen syn ympresjonistyske styl. Yn de fideoklip wurde bylden fan de band en ferwizingen nei de albumomslach fan Nevermind en fallend wetter mei-inoar mjukse.

Muzikanten
 Kurt Cobain – Sang & Gitaar
 Krist Novoselic – Bas
 Dave Grohl – Drums

Kategory:Liet fan Nirvana
Kategory:Ingelsktalich liet
Kategory:Single út 1992
Kategory:Grungeliet